Ҭырқәтәыла иҟоу Сақариатәи ауниверситет аԥшьбатәи акурс астудент Алиас Қәаранӡиа арадио Sputnik аефир аҟны иҳәеит уи атәылаҟны аҵараиурҭақәа зегьы акоронавирус иахҟьаны ианеиҵаха хымчыбжьа аус шырымуа. Иара иазгәеиҭеит харантәи аҵара алагалара азҵаара макьана ишыӡбам.
Ԥхьатәара иҟоу аинрал, Аԥсны Аџьынџьтәылатә еибашьра аветеран, Леон иорден занашьоу Закан Нанба хәажәкырамза 13 рзы иазгәеиҭон имшира, иара ихыҵит 70 шықәса. Аиубилиар арадио Sputnik Аԥсны ишиашоу ицо аефир аҿы диҿцәажәон амҩаԥгаҩ Алхас Манаргиа.
Аунитартә наплакы "Ариаҵәаратә нхамҩа" аиҳабы Алхас Џьапуа арадио Sputnik Аԥсны аефир аҿы еиҭеиҳәеит аҳҭнықалақь аҿы имҩаԥырго аусурақәа ртәы.
Аԥсны Ажурналистцәа реидгыла ахантәаҩы Руслан Ҳашыг арадио Sputnik Аԥсны аефир аҿы еиҭеиҳәеит есышықәса аидгыла еиҿнакаауа ажурналистцәа реицлабра атәы.
Аԥсны Ажурналистцәа реидгыла ахантәаҩы Руслан Ҳашыг арадио Sputnik Аԥсны аефир аҿы еиҭеиҳәеит зусура хацнаркыз аидгыла асаит атәы.
Аԥсуа ҳәынҭқарратә музеи аиҳабы Аркади Џьопуа арадио Sputnik Аԥсны аефир аҿы еиҭеиҳәеит археолог еиқәаҵәақәа рыбромлема атәы.
ААУ азинҭҵааратә факультет актәи акурс астудент, акциа "Ицқьоу Аԥсны" аицеиҿкааҩ Леван Габлиа арадио Sputnik аефир аҿы еиҭеиҳәеит иаԥшьыргаз акциа аидеиа шцәырҵыз атәы, насгьы уи шеиҿкаахо.
Адыгатәылеи Аԥсни зҽаԥсазтәыз рартист Лаврик Ахба арадио Sputnik Аԥсны аефир аҿы еиҭеиҳәеит Аҟәа раԥхьатәи атеатралтә студиа аартра шыҟалаз, насгьы иахьа атеатр ажәлар рыԥсҭазаареи аҳәынҭқарра аҟазареи аҿы ҵакыс иамоу атәы.
Аҳәынҭқарратә информациатә маҵзура иамоу ахақәиҭра атәы, насгьы ирлас аинформациа аԥхьаҩ иҟынӡа анагаразы ицәырҵуа ауадаҩрақәа ртәы арадио Sputnik Аԥсны аефир аҿы еиҭалҳәеит Аҳәынҭқарратә маҵзура "Аԥсныпресс" аҿы хәышықәса аус зуа акорреспондент Лана Ҵәыџьԥҳа.
Адырраҭара "Авторивиера" амҩаԥгаҩ Гарри Арсҭаа арадио Sputnik Аԥсны аефир аҿы еиҭеиҳәеит амҩадуқәа анҵаауа амҩатә шәарҭадара аԥҟарақәа ртәы.
Аԥсуа бызшәа онлаин аҵаразы ашкол "Алашарбага" анапхгаҩы Инал Габлиа арадио Sputnik Аԥсны аефир аҿы ашықәс аихшьаалақәа ҟаиҵеит, еиҭеиҳәеит аԥхьаҟатәи рыгәҭакқәа ртәы.
Аԥсны асахьаҭыхыҩцәа реидгыла ахантәаҩы аамҭала инапынҵақәа назыгӡо Виссарион Ҵәыџьба иреиӷьу асахьаҭахыҩ ҳәа иалкааз Сабина Кәарҷелиаԥҳа лусумҭа ахәшьара аиҭеит арадио Sputnik аефир аҟны.
Абҵара 29 Аҳәынҭқарратә филармониаҿы имҩаԥысуаеит КВН апремиер-лига акы аабатәи ахәмарра. Уи иалахәхо акомандақәеи, аҿар рҟазареи атәы арадио Sputnik Аԥсны аефир аҿы еиҭеиҳәеит КВН апремиер-лига апродиусер Михаил Цкуа.
Ансамбль "Кавказ" асахьаркыратә напхгаҩы, Аԥсны Жәлар рартист Арвелод Ҭарба арадио Sputnik аефир аҟны еиҭеиҳәоит 1999 шықәсазы Германиа жәларбжьаратәи афольклортә фестиваль ралахәхара атәы.
Урыстәылатәи аетнограф, кавказҭҵааҩы Григори Чурсин авторс дызмоу ашәҟәы "Аԥсуа аетнологиаҭҵаарақәа рԥышәа" аиҭаҭыжьра алыршахеит. Ашәҟәы редакторс иамоу, Аԥсны аҭҵаарадыррақәа ракадемиа ахада Зураб Џьапуа арадио Sputnik аефир аҿы еиҭеиҳәеит иара ҵакыс иамоу атәы.
Амшын Еиқәа аекологиатә ҭагылазаашьеи, Аԥсны иахьаҵанакуа амшынӡа иахьынӡацқьо атәы арадио Sputnik аефир аҿы еиҭалҳәеит афизика-математикатә наукақәа ркандидат, Аԥсны аекологиатә институт аузуҩ Асида Ахсалԥҳа.
Аԥсуа мультфильмқәа раԥҵараҿы иҟоу аҭагылазаашьа атәы иалацәажәоит арежиссиор, адублиажҟаҵаҩ Виачеслав Аблоҭиеи амультипликатор Асҭамыр Кәыҵниеи.
Аполиомиелит чымазара хказы Аԥсны аҭагылазаашьа зеиԥшроу атәы еиҭалҳәеит аҳақьым-апедиатр, Агәабзиарахьчара аминистрра аиммунизациазы аспециалист хада Есма Гәниаԥҳа.
Шәача имҩаԥысыз адыга музыка жәларбжьаратәи афестиваль "Ушәаҳәа, адыга мырзакан" раԥхьаӡа акәны иалахәын авокал-инструменталтә ансамбль "Гәында".
Аԥсны иаатуа акультура-аспорттә фестиваль "Абаза" аиҿкаара хықәкыс иамоу атәы арадио Sputnik Аԥсны аефир аҿы еиҭеиҳәет Адунеизегьтәи аԥсуа-абаза хеилак алахәыла Алиас Аиба.